Okresná prokuratúra Michalovce 
Nám. Slobody 3, 071 01 Michalovce 1

Číslo: 1 Pv 388/14/8807	Michalovce, 12.10.2015 
EEČ : 2-66-366-2015

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Michalovce

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX
	väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Michalovce zo dňa 12.10.2015 spisová značka 1 Pv 388/14/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinený XXXXX dňa 18. 05. 2014 v čase okolo 14.30 h pri stojatej vode zvanej XXXXX – Tehelňa v katastrálnom území Veľké Kapušany, okres Michalovce, v rybárskom revíri č. 4-1460, lovil pomocou jednej rybárskej udice nezistenej značky o dĺžke 220 cm s navijakom zn. Crivit, so silonom a háčikom, a to bez príslušného rybárskeho lístka a povolenia na rybolov, v rozpore s ustanovením § 10 ods. 1 zákona č. 139/2002 Z. z. o rybárstve v znení neskorších predpisov a vzhľadom k tomu, že žiadnu rybu neulovil, poškodenej Miestnej organizácií Slovenského rybárskeho zväzu Veľké Kapušany, so sídlom Staničná č. 1, Veľké Kapušany škodu nespôsobil.    

Uznesením prokurátora Okresnej prokuratúry Michalovce zo dňa 12.10.2015, spisová značka 1 Pv 388/14/8807 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
XXXXX prokuratúry Michalovce uznesením sp. zn. 1Pv 388/14/8807-6 zo dňa 4.7.2014 podľa § 216 odsek 1 Trestného poriadku podmienečne zastavil trestné stíhanie vedené proti obvinenému XXXXX stíhanému za vyššie opísaný prečin, ktorého sa obvinený dopustil na tom skutkovom základe, že dňa 18. 05. 2014 v čase okolo 14.30 h pri stojatej vode zvanej XXXXX – Tehelňa v katastrálnom území Veľké Kapušany, okres Michalovce, v rybárskom revíri č. 4-1460, lovil pomocou jednej rybárskej udice nezistenej značky o dĺžke 220 cm s navijakom zn. Crivit, so silonom a háčikom, a to bez príslušného rybárskeho lístka a povolenia na rybolov, v rozpore s ustanovením § 10 ods. 1 zákona č. 139/2002 Z. z. o rybárstve v znení neskorších predpisov a vzhľadom k tomu, že žiadnu rybu neulovil, poškodenej Miestnej organizácií Slovenského rybárskeho zväzu Veľké Kapušany, so sídlom Staničná č. 1, Veľké Kapušany škodu nespôsobil.

Podľa § 216 odsek 2 Trestného poriadku určil Okresný prokurátor v Michalovciach obvinenému skúšobnú dobu v trvaní 1 rok. Skúšobná doba začala plynúť od právoplatnosti rozhodnutia, t. j. od 25.7.2014  uplynula dňa 25.7.2015

Po uplynutí skúšobnej doby si prokurátor vyžiadal na obvineného charakteristiky z miesta trvalého bydliska obvineného, obce Vojany, z Obvodného oddelenia PZ Veľké Kapušany, Okresného riaditeľstva PZ v Michalovciach, Obvodného úradu v Michalovciach, odboru všeobecnej vnútornej správy, a vyžiadal si aj nový odpis z registra trestov.

Na základe takto zadovážených dokladov som zistil, že obvinený viedol v priebehu skúšobnej doby riadny život a nedopustil sa žiadneho protiprávneho konania. Tým splnil podmienky osvedčenia sa v skúšobnej dobe v zmysle ustanovenia § 217 odsek 1 Trestného poriadku. Obvineným spôsobená škoda bola uhradená poškodenej strane v pôvodnom konaní.

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Marek Micák 
	 prokurátor